Mya Zara

Mya Zara ialah sebuah siri drama televisyen Malaysia 2006 arahan Feroz Kader, dibintangi oleh Eja sebagai watak tajuk bersama-sama dengan barisan pelakon ensembel. Ia mengisahkan kepayahan dan keperitan hidup yang dihadapi oleh Mya Zara. Siri ini memulakan tayangan perdana di Slot Samarinda TV3 dari 19 Januari 2006 hingga 15 Mac 2006 menggantikan Biarku Sentuh Cintamu.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mya Zara yang berasal daripada sebuah keluarga yang mewah mengalami keperitan hidup akibat perbuatannya enggan berkahwin dengan lelaki pilihan ayahnya.

Dia dihalau dari rumah oleh ayahnya dan di sinilah bermulanya konflik dalam diri Mya Zara untuk mencari kekuatan diri dan berdikari dalam meneruskan kehidupan tanpa sokongan dan kekayaan keluarganya. Berkat kegigihan dan semangat yang cekal akhirnya Mya Zara mampu membina empayar perniagaannya sendiri.

Pelakon

Pelakon utama
 Eja sebagai Mya Zara

Pelakon pembantu
 Ako Mustapha sebagai Johan
 Shukery Hashim sebagai Dato’ Azman
 Azean Irdawaty sebagai Datin Aisyah
 Arash Mohamad sebagai Azam
 Azhar Sulaiman sebagai Ezahar
 Adi Putra sebagai Azlan
 Jasmin Hamid sebagai Elvy
 Kartina Ayob sebagai Nina
 Wong Sip Nen sebagai Mr. Yong
 Intan Azura sebagai Arifah

Pelakon undangan
 Fathil Dani sebagai Pak Majid
 Tony Eusoff sebagai Primus
 Jalaluddin Hassan sebagai Tan Sri Affendi
 Azizah Mahzan sebagai Datin Zanariah
 Shahrul Kamaludin sebagai Zain
 Zizan Nin sebagai Indra
 Rashid Salleh sebagai Faris
 Noorkhiriah sebagai Ida

Tema
Menurut Utusan Malaysia, Mya Zara, seperti kebanyakan drama Melayu lain, mengekalkan plot penceritaan kehidupan masyarakat Melayu dalam dunia korporat, pergolakan dan konflik keluarga di kalangan ahli-ahli perniagaan.

Rujukan

Drama Melayu 2006
Rancangan TV3